Nekroos

Nekroos ehk kärbus ehk koekärbus (ladina keeles necrosis) on enamiku eukarüootsete elusorganismide osa (elundi, koe või koeosa) rakkude kohalik programmeerimata surm erinevate kahjustavate tegurite toimel."Meditsiinisõnastik" 508:2004.

Nekroosi võivad põhjustada mitmed tegurid ja organismid. Taimedel on loomadest erinevad signaalmolekulide rajad ning taimekudedes võivad nekroosi ehk nekrootilise ülitundlikkuse vastuse (ingl hypersensitivity response) esile kutsuda nii toitainete vaegus, viirused, bakterid, ümarussid kui ka stress.

 Loomadel 
 Inimestel 

Morfoloogiliselt võib nekroose liigitada järgmiselt:
Koagulatsiooni nekroos
Infarkt
Kaseoosne nekroos
Pseudomembranoosne nekroos
Fibrinoidne nekroos
Vahajas ehk Zenkeri nekroos
Osteonekroos
Lipolüütiline nekroos
Kuiv gangreen

Kollikvatsiooni nekroos
Koepehmestus ehk malaatsia
Niiske gangreen

 Kasvaja nekrotiseerumine 

Pahaloomuliste kasvajate kasv on nii kiire, et tihti ei jõua verevarustus kasvajarakke vajalike toitainetega varustada ning seetõttu tekib pahaloomulistes kasvajates nekroos. Esineb mitmesuguseid kasvaja nekroosi tüüpe: kasvajarakkude kokkupuutel väliskeskkonnaga ja võimaliku anaeroobse infektsiooniga tekib kasvajas ja elundis gangreen (nt emakavähi korral), nekroosi kasvajast väljamurdumisel tekib kasvaja haavandumine, õõneselundis tekib mulgustus, näärmekasvajates (nt rinnavähk, eesnäärmevähk) tekib komedonekroos.Ingrid Mesila, Enn Jõeste, Mari-Ann Reintam, Hannes Tamm, Živile Riispere, Maret Murde, Retlav Roosipuu, "Patoanatoomia õpik kõrgkoolile", lk 206, 2012, Tartu Ülikooli Kirjastus, ISBN 978 9949 32 084 4.   

Vaata ka
apoptoos

 Viited 

 Välislingid 
Nekroos ja apoptoos 
Lori Norris, Necrosis Plant Diseases (vaadatud 12.04.2014) (inglise keeles)

Kategooria:Botaanika
Kategooria:Meditsiin
Kategooria:Veterinaaria